# **Dialoge**

## De Lüüd hebbt Smacht

## Lex Extra



En Schipp kummt na Myra. Et hett Koorn laden. All Lüüd hebbt Smacht.

Jonas is en lüttjen Jung un de Fründ von Sünnerklaas.

**Jonas:** Sünnerklaas, de Lüüd hebbt all Smacht. Dor is en

 Schipp mit Koorn in’n Haven. Du musst den Kaptein na

 Koorn fragen.

**Sünnerklaas:** Jo, dat mutt ik woll. Tööv, wi gaht dor foorts hen.

Se sünd an’n Haven. De Kaptein steiht up sien Schipp. He kickt Sünnerklaas an.

**Sünnerklaas:** Moin, leve Mann! De Lüüd hebbt all Smacht. Hest du

 Koorn för us?

**Kaptein:** Wo denkt ji jo dat? Ik mutt dat Koorn na mien Herrn

 bringen. Dor dröff nix fehlen. Anners deit he mi strafen.

 Dat kann mien Leven kosten.

**Sünnerklaas:** Aver de Lüüd hebbt Smacht.

**Kaptein:** Ik kann jo nich helpen.

# **Sünnerklaas:** Geevt mi Koorn. Dor warrt ok nix fehlen. Dat mööt ji mi

#  glöven. Anners laad wi dat weer up´t Schipp.

**Kaptein:** (na ’ne tietlang) Goot. Ik glööv jo. Nehmt jo so veel

 Koorn as ji bruukt. Aver dor dröff nix fehlen.

**Lüüd:** (roopt luut)Sünnerklaas, wo kann dat angahn. Wi sünd

 all satt. Wi hebbt so veel Koorn von’t Schipp hollt. Aver

 et fehlt nix. Wecke büst du?

Sünnerklaas winkt de Lüüd to un geiht mit Jonas na Huus.

## De Sünnerklaas kummt bi Martin

Sünnerklaas steiht vör de Döör bi Martin un kloppt an. Martin maakt apen.

Martin: Moin, Sünnerklaas, dat freit mi aver, dat du kummst.

 Kumm rin, du hillige Mann.

Sünnerklaas: Moin, Martin. Büst du letzt Johr ok brav ween?

Martin: Jo, dat bün ik.

Sünnerklaas: Kannst du ok en Gedicht upseggen?

Martin: Jo, dat kann ik. Leve gode Sünnerklaas,

 du büst nu bi mi to Huus.

 Pack allens ut,

 dann laat ik di ok weer rut.

Sünnerklaas: Dat hest du fein maakt. Hier hest du wat Sötes.

 Ik mutt nu gahn. Tschüüs ok.

Martin: Holl an!

Sünnerkaas: Wat is?

Martin: Kannst du ok en Gedicht upseggen?

Sünnerklaas: Jo. Un du maakst mi en Tee. (Sünnerklaas seggt en

 Gedicht up.)

Martin: Un hier is dien Tee. (Sünnerklaas drinkt sien Tee.)

Sünnerklaas: Dat hett mi dit Johr goot gefullen. Dat maakt wi neegst Johr weer.

Martin: Jo, leve Sünnerklaas, dat maakt wi neegst Johr weer.

Sünnerklaas: Tschüüs, Martin.

Martin: Tschüüs, leve Sünnerklaas.

**9**